Document ID: 32014R1264

KOMISJONI RAKENDUSMÄÄRUS (EL) nr 1264/2014,
26. november 2014,
millega muudetakse määrust (EL) nr 408/2011, millega rakendatakse Euroopa Parlamendi ja nõukogu määrust (EÜ) nr 1185/2009, mis käsitleb pestitsiidide statistikat, seoses edastamise vorminguga
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 25. novembri 2009. aasta määrust (EÜ) nr 1185/2009, mis käsitleb pestitsiidide statistikat, (1) eriti selle artikli 5 lõiget 1,
ning arvestades järgmist:
(1)
Määrusega (EÜ) nr 1185/2009 kehtestatakse pestitsiidide müügi ja põllumajandusliku kasutamisega seotud võrreldava Euroopa statistika koostamise raamistik.
(2)
Vastavalt määruse (EÜ) nr 1185/2009 artikli 3 lõikele 3 peaksid liikmesriigid edastama statistilised andmed elektrooniliselt komisjoni vastu võetava asjakohase tehnilise vormingu kohaselt.
(3)
Komisjoni määruses (EL) nr 408/2011 (2) ei ole ette nähtud tehnilist vormingut pestitsiidide kasutamise statistika edastamise jaoks 2015. aastal, mistõttu tuleks kõnealust määrust muuta.
(4)
Käesoleva määrusega ette nähtud meetmed on kooskõlas Euroopa statistikasüsteemi komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EL) nr 408/2011 muudetakse järgmiselt.
1)
Artiklid 1 ja 2 asendatakse järgmistega:
„Artikkel 1
Liikmesriigid edastavad määruse (EÜ) nr 1185/2009 I ja II lisas osutatud statistilised andmed pestitsiidide kohta vastavalt statistiliste andmete ja metaandmete standardi (SDMX) määratlustes kehtestatud struktuurile. Andmed esitatakse komisjonile (Eurostatile) ühtse andmesisestusportaali kaudu või viisil, mis võimaldab komisjonil (Eurostatil) need andmed elektrooniliselt kätte saada.
Artikkel 2
Pestitsiidide turuleviimise kohta komisjonile (Eurostatile) edastatavate andmete struktuur vastab I lisas sätestatule.
Pestitsiidide põllumajandusliku kasutamise kohta komisjonile (Eurostatile) edastatavate andmete struktuur vastab II lisas sätestatule.”
2)
Määruse (EL) nr 408/2011 lisa muudetakse vastavalt käesoleva määruse lisale.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 26. november 2014

Labels: 12
19
6